Publication: Magyar Közlöny
Issue: MK-2004-89 (Year: 2004, Number: 89)
Era: 2004-2010
Section: [11. számú melléklet a 89/2004. (IV. 20.) Korm. rendelethez]
Paragraph Index: 453

3. Cikk - Felelõsség 3(1) A Közösség semmilyen oknál fogva és semmilyen körülmények között nem tehetõ felelõssé a Kedvezményezett személyzete által elszenvedett vagy a Kedvezményezett vagyontárgyaiban az Intézkedés végrehajtása során elõidézett károkért. A Bizottság az ilyen károkra való hivatkozással semmiféle kártérítési követelést vagy a kifizetendõ összeg növelése iránti igényt nem fogadhat el. 3(2) A Kedvezményezett egyedüli és kizárólagos felelõsséget vállal az Intézkedés végrehajtása során harmadik személyeknek okozott károkért, beleértve az anyagi károkat és a személyi sérüléseket. A Kedvezményezett mentesíti a Közösséget minden, a Kedvezményezett vagy annak alkalmazottai vagy a jogszabályok értelmében a Kedvezményezett felelõsségi körébe tartozó személyek által okozott jogsértésekkel vagy harmadik felek jogainak megsértésével kapcsolatban felmerülõ kötelezettség teljesítése alól.

Source: https://magyarkozlony.hu/hivatalos-lapok/1820f457a8f744a5dc76dc3e39a6e172f5678804/dokumentumok/00dd1295c92134b75b5546d69a56847188b493fc/letoltes